जब महाराष्ट्र के गांव में किसान से मिले सनी देओल..हंसते हुए बोले- हां वहीं हूं
Bollywood Actor Sunny Deol Gadar 2 Shooting In Maharashtra - सनी देओल इन दिनों महाराष्ट्र के अहमदनगर में अपनी फिल्म गदर 2 की शूटिंग कर रहे हैं। 5 मार्च को उन्होंने अपने सोशल मीडिया पर एक वीडियो शेयर किया है।
सनी देओल ने 5 मार्च को अपने सोशल मीडिया पर एक वीडियो शेयर किया है। इस वीडियो में सनी देओल बैलगाड़ी पर सवार एक किसान से बातचीत कर रहे थे। हालांकि खास बात ये रही है कि उस किसान को पता ही नहीं था कि वो सनी देओल से बात कर रहा है।
किसान सनी से बातचीत के दौरान कहता है, 'आप तो सनी देओल की तरह दिख रहे हैं।' इस पर एक्टर ने कहा कि वो सनी देओल ही हैं। ये सुनते ही किसान बिल्कुल भौचक्का रह गया। सनी इन दिनों महाराष्ट्र के अहमदनगर में अपनी फिल्म गदर 2 की शूटिंग कर रहे हैं। वीडियो देखने के लिए ऊपर लगी फोटो पर क्लिक करें
किसान ने कहा- आपके पिता धर्मेंद्र के वीडियोज देखता हूं
किसान ने पहले तो न पहचानने के लिए सनी देओल से माफी मांगी, और कहा कि वो उनके पिता धरम जी के सोशल मीडिया पर सारे वीडियोज देखता है। सनी ने कहा कि ये सब देख कर उन्हें उनका गांव याद आता है। सनी ने इस वीडियो को अपने सोशल मीडिया पर शेयर करते हुए लिखा, 'अहमदनगर में गदर की शूटिंग के दौरान।'
11 अगस्त को रिलीज होगी गदर 2
बात गदर 2 की करें तो फिल्म 11 अगस्त को स्वतंत्रता दिवस के मौके पर रिलीज होगी। ये 2001 की ब्लॉकबस्टर फिल्म गदर की सीक्वल थी। पिछली फिल्म की तरह इसका भी डायरेक्शन अनिल शर्मा ने किया है। बॉक्स ऑफिस पर इसकी टक्कर रणबीर कपूर की एनिमल और विवेक अग्निहोत्री की द वैक्सीन वॉर से होगी।
ये खबरें भी पढ़ें
हैप्पी बर्थडे सनी देओल:पहली फिल्म के लिए कम उम्र में की गुपचुप शादी, सनी से इंस्पायर फैन बना IPS ऑफिसर
आज एक्शन स्टार सनी देओल का 65वां बर्थ डे है। जबरदस्त एक्शन सीन और भारी-भरकम डायलाॅग्स के लिए पहचाने जाने वाले सन्नी फिलहाल नेता और अभिनेता दोनों की भूमिका निभा रहे हैं। सनी का खुमार 90 के दशक में लोगों के बीच में था। लगभग 100 फिल्मों में काम कर चुके सनी बचपन से ही अपने पापा सुपरस्टार धर्मेंद्र के जैसे एक सफल एक्टर बनना चाहते थे और उनके पापा भी यही चाहते थे। पूरी खबर पढ़ें
​​​​​​सनी देओल ने की पिता धर्मेंद्र की तारीफ:बोले- मैं इस बात का शुक्रगुजार हूं कि मुझे घर पर ही अपना आइडल मिल गया है
बॉलीवुड एक्टर सनी देओल ने हाल ही में पिंकविला को दिए एक इंटरव्यू में अपने पिता के बारे में बात की। बातचीत के दौरान सनी ने उनकी तारीफ करते हुए कहा कि वो इस बात के शुक्रगुजार हैं कि उन्हें घर पर ही अपना आइडल मिल गया है। साथ ही उन्होंने ये भी कहा कि उनके पापा धर्मेंद्र सिनेमा की सभी जॉनर में सफल होने वाले एकमात्र एक्टर हैं। पूरी खबर पढ़ें